CELEX: 62021TN0335
Language: bg
Date: 2021-06-15 00:00:00
Title: Дело T-335/21: Жалба, подадена на 15 юни 2021 г. — PJ/EIT

2.8.2021   
            
            
               BG
            
            
               Официален вестник на Европейския съюз
            
            
               C 310/39
            
         
      Жалба, подадена на 15 юни 2021 г. — PJ/EIT
      (Дело T-335/21)
      (2021/C 310/52)
      Език на производството: френски
      
         Страни
      
      
         Жалбоподател: PJ (представител: N. de Montigny, адвокат)
      
         Ответник: Европейски институт за иновации и технологии
      
         Искания
      
      Жалбоподателят моли Общия съд:
      
                  —
               
               
                  да отмени решението на изпълнителния директор от 13 октомври 2020 г., с което му е отказано да ползва възможността да работи от разстояние от своето място на произход,
               
            
                  —
               
               
                  при необходимост, да отмени решението на изпълнителния директор от 9 март 2021 г., с което е отхвърлена подадената от жалбоподателя на 10 ноември 2020 г. жалба по административен ред,
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      Жалбоподателят изтъква осем основания в подкрепа на жалбата.
      
                  1.
               
               
                  Първо основание: неизпълнение на задълженията за безпристрастност, обективност и неутралност на органа, оправомощен да сключва договори за назначаване, и приемането на вътрешни правила от некомпетентен орган.
               
            
                  2.
               
               
                  Второ основание: нарушение на правото на изслушване.
               
            
                  3.
               
               
                  Трето основание: липса на мотиви.
               
            
                  4.
               
               
                  Четвърто основание: нарушение на вътрешните правила и тяхното произволно и лишено от логика тълкуване, както и липсата на предвидимост и правна сигурност.
               
            
                  5.
               
               
                  Пето основание: неизпълнение на задължението за полагане на грижа, невземане предвид на интересите както на институцията, така и на жалбоподателя и непропорционалният характер на решението спрямо действителния интерес на институцията.
               
            
                  6.
               
               
                  Шесто основание: нарушение на правото на зачитане на личния и семейния живот, закрепено в член 7 от Хартата на основните права на Европейския съюз (наричана по-нататък „Хартата“), както и на правото на съвместяване на личния и професионалния живот, закрепено в член 33 от Хартата.
               
            
                  7.
               
               
                  Седмо основание: нарушение на ефективното право на труд и на справедливи условия на труд.
               
            
                  8.
               
               
                  Осмо основание: невземане предвид на събитие, което представлява непреодолима сила.